หนูมีเจ็บซี่โครงข้างขวาเนื่องจากตกเปลเมื่อ2วันก่อนแล้ววันนี้มีอาการเจ็บกลางหน้าอกเวลารับประทานอาหารและน้ำเหมือนมันจุกอยู่ตรงคอ อยากทราบอาการที่เป็นอยู่ กลัวเป็นโรคร้ายค่ะ
สวัสดีค่ะ .อาการเจ็บซี่โครงด้านขวาดังกล่าวมานั้น อาจจะเกิดจากกล้ามเนื้อหรือกระดูกอ่อนบริเวณดังกล่าวบอบช้ำและอักเสบจากอุบัติเหตุที่เกิดขึ้น อาจทำให้มีอาการกดเจ็บบริเวณดังกล่าว จุกที่อกได้ สาเหตุอื่นๆเช่นกระดูกซี่โครงหักแล้วไปทิ่มปอด อาจทำให้หอบเหนื่อย หายใจลำบาก แต่ถ้าอุบติเหตุไม่รุนแรงน่าจะไม่เกิดขึ้นค่ะหรือปวดจากสาเหตุอื่นๆเลยเช่นกรดไหลย้อน เยื่อหุ้มปอดอักเสบ เป็นต้นเบื้องต้นไม่ไปกดบริเวณที่เป็นบ่อยๆ รับประทานยาแก้ปวดเพื่อบรรเทาอาการได้ และหากยังปวดมากขึ้นเรื่อยๆ พักแล้วไม่ทุเลา กลืนลำบาก หายใจหอบเหนื่อย ควรรีบไปพบแพทย์